Illum wara nofsinhar il-President tal-Kunsill Ewropew iddiskuta kwistjonijiet ta' sigurtà globali waqt vidjokonferenza mal-mexxejja ta' Franza, il-Ġermanja, l-Italja, ir-Renju Unit u l-Istati Uniti. It-taħditiet iffokaw fuq is-sitwazzjonijiet fl-Ukrajna u l-Libja. l-Ukrajna u r-Russja , il-mexxejja qablu li jappoġġaw l-implimentazzjoni sħiħa tal-ftehimiet ta' Minsk ta' Settembru 2014 u l-modalitajiet maqbula fit-12 ta' Frar 2015 għall-implimentazzjoni tagħhom; li jappoġġaw u jsaħħu l-abbiltà u l-kapaċità tal-OSKE li tissorvelja l-implimentazzjoni tal-ftehimiet ta' Minsk; li hemm rabta mill-qrib bejn is-sanzjonijiet u l-implimentazzjoni sħiħa tal-ftehimiet ta' Minsk; li l-mexxejja ser ikunu lesti jiddeċiedu dwar sanzjonijiet ulterjuri jekk ikun hemm ksur ulterjuri tal-ftehimiet ta' Minsk; u li jkomplu jappoġġaw ir-riformi tal-Ukrajna u l-ekonomija Ukrena. il-Libja , il-mexxejja esprimew tħassib serju dwar is-sitwazzjoni li qed tmur għall-agħar u wrew ir-rieda tagħhom li jkomplu jiddiskutu din il-kwistjoni. Il-President tal-Kunsill Ewropew ser juża din id-diskussjoni biex ikompli bit-tħejjijiet tal-Kunsill Ewropew li jmiss fid-19 u l-20 ta' Marzu 2015.